kardosdrur/scandi-wiki huggingface dataset:
Sankt Johannes Kirke (Før)

Sankt Johannes Kirke er en kirke beliggende centralt i landsbyen Niblum på den nordfrisiske ø Før i Sydslesvig i den nordtyske delstat Slesvig-Holsten. Kirken er viet til Johannes Døberen. Sankt Johannes Kirke er sognekirke i Sankt Johannes Sogn i det centrale Før. Sognet strækker sig over både Vesterland-Før og Østerland-Før.

Kirken er opført i 1100-tallet i romansk stil af granitkvadre og mursten. Kirken er beliggende på en høj ved overgangen fra øens gestkerne til øens marsk i nord. Den massive kirkebygning bliver også omtalt som Friserdom, altså nordfriserne domkirke. Den skal være bygget af den samme bygmester som kirkerne i Kejtum på Sild (Sankt Severin), kirken på Pelvorm og i Tating på Ejdersted. De ligger på en ret linje med en indyrdes geografisk afstand på hver 17,6 km. Kirken har før været den største landsbykirke i Danmark.

Over kirkens sydportal er der indbygget et tympanon med den tronede Kristus mellem apostlene. I det indre har kirken fladt bjælkeloft. Interiøret består bl.a. af en romansk granitdøbefont fra omkring år 1200og en sengotisk udskårne, femfløjede altertavle fra 1487 med scener fra Johannes Døberens liv på fløjenes ydersider. Den rigt udskårne prædikestol med lydhimmel er fra 1618. Træ-epitafium med fremstillinger af de hellige tre konger er fra 1613. Pulpituret blev opsat i 1660. Pulpituret kom senere til at bære kirkens orgel, fremstillet i 1838. Der er flere unikke skulpturer i kirken. Der kan bl.a. nævnes en sengotisk træfigur fra 1400-tallet af Johannes Døberen.

På kirkegården holdtes tidligere tinget. Her står også flere af de såkaldte talende gravsten.

Litteratur 
 Henning Dehn-Nielsen: Kirker i Sydslesvig - Fra Hedeby til Harreslev. København 2001, s. 61, .

Eksterne henvisninger 

 Menighedens hjemmeside

Noter 

Kirker i Slesvig-Holsten
Før
Svinepest

Svinepest kan henvise til to forskellige svinesygdomme:
 Afrikansk svinepest (forkortet ASF for African Swine Fever)
 Klassisk svinepest (forkortet CSF for Classical Swine Fever), også kaldet europæisk svinepest
Afrikansk svinepest

Afrikansk svinepest er en smitsom virussygdom med høj dødelighed blandt ramte svinebesætninger, der skyldes infektion med afrikansk svinepestvirus, ASFV (African swine fever virus). Denne virus kan overleve i kødprodukter og spredes gennem madrester, som ædes af andre dyr, herunder vildsvin. Svinepest kan dog ikke smitte mennesker.

I den akutte form er sygdommen, forårsaget af meget skadelige virusstammer, kan svin udvikle høj feber, men viser ellers ingen andre mærkbare symptomer de første par dage. Derefter mister dyrene gradvis deres appetit og bliver deprimerede. Hos hvidhudede svin bliver ekstremiteterne blålig-lilla, og blødninger bliver tydelige på ørerne og underlivet. Grupper af inficerede svin ligger sammen og ryster, trækker vejret unormalt og hoster undertiden. Hvis de tvinges til at stå op, ser de ud til at være ustabile på deres ben, hvilket kaldes medfødt tremor type A-I hos nyfødte smågrise. Inden for få dage efter infektion går de ind i en komatilstand, hvorefter de dør. Hos drægtige søer opstår spontane aborter.

Ved mildere infektioner taber de berørte svin sig i vægt, bliver tynde og udvikler tegn på lungebetændelse, hudsår og hævede led.

Der er endnu ingen vaccine mod svinepest, hvorfor ramte lande kan afskæres fra eksport af svinekød. Svinepest er udbredt i blandt andet Kina, Rusland, Estland, Letland, Litauen, Polen, Ungarn og Rumænien. Der har tillige været udbrud af sygdommen i Belgien og Tyskland. Danmark har endnu ikke haft udbrud af svinepest. Sygdommen blev konstateret i Sverige for første gang i 2023.

ASFV 

Afrikansk svinepestvirus, ASFV (African swine fever virus) er en stor, dobbeltstrenget DNA-virus i virusfamilien Asfarviridae.

Eksterne henvisninger 
 Afrikansk svinepest  på Fødevarestyrelsens hjemmeside

Kilder og referencer 

Virussygdomme
Dyrs sygdomme
La Flèche Wallonne Féminine 2020

Den 23. udgave af La Flèche Wallonne Féminine var oprindeligt planlagt til at være afholdt 22. april i Belgien, men det blev udskudt grundet coronaviruspandemien til 30. september. Det var det sjette løb i UCI Women's World Tour 2020. Løbet blev vundet af hollandske Anna van der Breggen fra Boels-Dolmans for sjette år i træk. Danske Cecilie Uttrup Ludwig kom på andenpladsen.

Hold og ryttere

Danske ryttere 
 Cecilie Uttrup Ludwig kørte for 
 Julie Leth kørte for

Resultater

Startliste

Eksterne henvisninger 
 

Cykelløb i 2020
2020
Okselbæk Skov

Okselbæk Skov (på ældre dansk Oxelbæk Skov, på tysk Ausselbek) er en overvejende statsejet skov på godt 123 ha beliggende mellem Ølsby og Klapholt i det sydlige Angel i Sydslesvig. Kun en lille del er bevaret som bondeskov. I syd og sydvest er skoven afgrænset af Kvastrup Å. I administrativ henseende hører skoven under Ølsby kommune i Slesvig-Flensborg kreds i den nordtyske delstat Slesvig-Holsten. I den danske tid hørte skoven som domæneskov (med 179 tdr.) under både Havetoft og Ølsby Sogn (begge Strukstrup Herred, Gottorp Amt). Skoven strækker sig over et let kuperet areal med højder på omtrent 50 m. Den er blandskov med bøg, eg, ask og enkelte nåletræer. De ældste træer er fra omkring 1820. I 1954 blev der fundet arkæologiske spor fra jernalderen.

Skovens navn er første gang dokumenteret i 1640. Navnet er afledt af dansk aksel (angeldansk awsel), her relateret til bækens forløb.

Kilder 

Skove i Sydslesvig
Angel
Trefoldighedskirken (Slesvig)

Trefoldighedskirken er en kirke i Slesvig-Frederiksberg (Kratbjerg) i Sydslesvig i den nordtyske delstat Slesvig-Holsten.

Kirken er opført i årene 1650-1651 af mursten efter planerne af Adam Olearius. I begyndelsen stod kirken frem som et tårnløs murstenskirke med polygonal afslutning mod øst. Den første grundmuret klokketårn med træopbygning fra 1826 blev 1872 skiftet ud med det nuværende nygotiske tysk-inspirede vesttårn. På kirkengården stod, før den første tårn opførtes, en klokkestabel. En af klokkerne blev skænket af den svenske dronning Hedvig Eleonira. Kirkens indre blev 1901 omformet i neoklassicistisk stil. Døbefonten af sandsten er fra 1651. Altertavlen er fra 1718. Prædikestolen med lydhimmel er et markant barokarbejde. Orglet er fra 1689. Kirkegården udvidedes i 1817. På den imidlertid nedlagde kirkegård er en del danske soldatergrave fra de dansk-tyske krige, bl.a. fra Slaget ved Slesvig. Kirkegården udvidedes i 1817.

Menigheden blev i 2015 slået sammen med de to andre tyske menigheder i byen. Den hører under den nordtyske lutherske kirke. I byen findes derudover en dansksproget menighed.

Litteratur 
 Henning Dehn-Nielsen: Kirker i Sydslesvig - Fra Hedeby til Harreslev. København 2001, s. 51, .

Eksterne henvisninger 

 Menighedens hjemmeside

Noter 

Kirker i Slesvig-Holsten
Slesvig by
Jordskælvet ved Thy 2020

Jordskælvet ved Thy 2020 var et jordskælv, der fandt sted 30. september 2020 kl. 06.58 lokal tid. Skælvet havde en styrke på 3,4 på Richterskalaen og havde sit epicenter i den østlige del af Nordsøen, ud fra kysten ved Thyborøn. Det kunne mærkes i det sydlige Thy.

Referencer 

Begivenheder i 2020
Thy 2020
Jordskælv i Tornquistzonen
Pierre Isacsson

Pierre Einar Isacsson (født 1. december 1947 i Bergum i Västergötland, død 28. september 1994 i Estoniakatastrofen) var en svensk sanger og trubadur. Han boede i Nacka udenfor Stockholm i mange år.

Isacsson er sandsynligvis bedst kendt for sin dybe basstemme, som han demonstrerede med stor succes i sangen "Då Går Jag Ner I Min Källare" fra 1974. Før det var han medlem af Country Four og Family Four, da sidstnævnte gruppe vandt Melodifestivalen, to år i træk og var en stor succes rundt om i landet. I løbet af 1980'erne arbejdede Pierre Isacsson som skuespiller for Riksteatern og udførte mange stemmejob for blandt andre Disney, både som fortæller og som stemme for forskellige karakterer.

Biografi 
Isacsson begyndte sin karriere i 1960'erne. Først i Country Four, derefter fra begyndelsen af 1970'erne i den tidligere familiegruppe Family Four. Family Four, som i løbet af Isacssons tid i gruppen også omfattede bl.a. Marie Bergman vandt Melodifestivalen to år i træk med sangene "Vita vidder" 1971 og "Härliga sommardag" 1972. De sluttede på henholdsvis sjette og trettende plads i Eurovision Song Contest.

Pierre Isacsson forlod Family Four i 1974 for sin egen karriere. Hittet "Då Går Jag Ner I Min Källare", som han skrev sammen med Håkan Thanger, var hans største succes, men alle singlerne fra hans fire albums var succesrige.

I løbet af 1980'erne gik Isacsson ind på sceneskolen med hjælp fra Per Myrberg og skiftede til skuespiller. Pierre optrådte i flere musicaler, blandt andet som planten Audrey II i Little Shop Of Horrors ved Oscars og som far i Karlsson på taget. Takket være sin basstemme fik han ofte et job som højttaler / fortæller på for eksempel Disneys eventyrkassetter og gjorde også stemmen som Lucky Luke. Flere sange blev også indspillet med forbindelser til Disney.

I løbet af de sidste år af sit liv arbejdede Isacsson hos M/S Estonia som en entertainer/cruisevært. Dagen før han skulle starte sin ferie, skete den Estoniakatastrofen. Med ulykken blev arbejdet med et helt nyt album stoppet. Ifølge de overlevende ville Isacsson have haft sin sidste optræden i Baltic Bar ombord på M/S Estonia under den sidste rejse. Avisartikler om ulykken siger, at Isacsson hjalp mange af passagererne i sikkerhed, før han druknede. Isacsson er en af de få, der ikke fulgte ned i dybet. Han er begravet på Bromma kirkegård i Stockholm.

Diskografi

Album 

 1974 - Pierre!
 1975 - En Sommarsaga
 1976 - Hemma
 1977 - Igen
 2021 - Innan Slutet

Referencer

Eksterne henvisninger 
 

Sangere fra Sverige
Teaterskuespillere fra Sverige
Danskere i krig

Danskere i krig er en dansk dokumentarserie i 4 afsnit fra 2009, der er instrueret af Karsten Kjær. Serien blev produceret af Freeport Film for DR og fokuserer på nogle af de danske soldater, der deltog i krigen i Afghanistan. Ved den efterfølgende udgivelse på dvd blev den suppleret med 14 optagelser fra Forsvarets egne fotografer.

Afsnit

Korte optagelser

Eksterne henvisninger

Noter 

Danske film fra 2009
Dokumentarserier fra Danmark
Naturfilm fra Danmark
Enrique Iturriaga

Enrique Iturriaga Romero (født 3. april 1918 i Lima, Peru - død 23. november 2019) var en peruviansk komponist, professor, pianist, rektor, lærer og musikkritiker.

Iturriaga studerede komposition, musikteori og klaver på National Conservatory of Music (1945-1950). Han studerede herefter i Paris hos Arthur Honegger. Iturriaga har skrevet en symfoni, orkesterværker, kammermusik, vokalmusik, korværker, klaver stykker etc. Han var professor og lærer i komposition på National Conservatory of Music, og senere ledende rektor (1999). Han hører til de vigtige og betydningsfulde komponister i Peru sammen med bl.a. Celso Garrido Lecca. Iturriaga var musikkritiker på avisen El Comercio i Lima. (1953-1960). Hans stil som komponist balancerede mellem traditionelle og moderne tendenser, som leder hen på Pjotr Ilítj Tjajkovskij, Bela Bartok og Igor Stravinskij. Iturriaga var med til at fremme klassisk musik i Peru. Han døde 101 år gammel i Lima i 2019.

Udvalgte værker 

 Symfoni - "Junin og Ayacucho 1824" (1974) - for orkester
 "Hyldest til Stravinskij" (1971) - for orkester
 "Proklamation og dans" (1948) - for klaver
 "Rolandos sang og død" (1947) - for orkester
 "Bakkerne" (19?) - for kor
 "Erfaringer" (1965) - for orkester

Eksterne henvsininger 
 om Enrique Iturriaga 
 om Enrique Iturriaga på www.musicweb-international.com 

Komponister fra Peru
Professorer
Pianister
Rektorer
Kritikere
Lærere
Personer fra Lima
Hundredårige
Sadiel Cuentas

Sadiel Cuentas (født 17. september 1973 i Lima, Peru) er en peruviansk klassisk komponist og pianist.

Cuentas studerede komposition på National Conservatory of Music i Lima hos Enrique Iturriaga. Han har skrevet en symfoni, en sinfonietta, orkesterværker, kammermusik, koncertmusik, 4 operaer, vokalmusik, scenemusik, elektronisk musik etc. Han har vundet flere komponist konkurrencer med sine værker, bl.a. Asociación Peruano China Choral Composition contest (2007) og Peru National Conservatory's composition contest (2006). Cuentas har fået flere af sine værker spillet vidt omkring i Verden, feks operaen "Post Mortem" som blev uropført på Det Spanske Kulturcenter (2012), og værket "Tráfico" (2014) for violin og klaver i Canberra, Australien.

Udvalgte værker 

 Symfoni nr. 1 (2001) - for orkester
 Sinfonietta (2015) - for orkester
 "Lament" (2000) - for strygeorkester
 Violinkoncert (2010-2013) - for violin og orkester
 2 "Digte af Jorge Eduardo Eielson" (2002) - for kor og orkester
 Klarinetkoncert (2006) - for klarinet og orkester

Eksterne henvisninger 
 Sadiel Cuentas Homepage

Komponister fra Peru
Pianister
Personer fra Lima
Ike Barinholtz

Isaac "Ike" Barinholtz (født 18. februar 1977) er en amerikansk komiker og skuespiller.

Referencer

Eksterne henvisninger

 

Skuespillere fra Illinois
Personer fra Chicago
Chartreusekniv

En chartreusekniv er en køkkenkniv med bølgeskær til at skære riller i mad (ikke at forveksle med f.eks. en brødknivs savskær). Den er også blevet kaldt figurkniv.

Smørskiver skåret med riller tjener et dekorativt formål på frokostbordet ved festlige lejligheder. 

Skiver af bølgeskårne syltede rødbeder ser ikke kun dekorative ud: overfladen bliver større og kan optage mere lage, så smagen bliver mere intens. 

Gulerødder kan skæres med chartreusekniv som dekoration. 

Ordet chartreuse har mange andre betydninger: en likør, en madret, en farve, en bjergkæde og en katolsk orden. Afledningen til en kniv med bølgeskær er uklar.

Referencer  

Køkkenknive
Lage

Lage er en væske til smagsforbedring og/eller konservering af fødevarer. 

Et glas marinerede sild indeholder sildestykker, der er konserveret i en eddikemarinade (lage), der både tjener til at forbedre holdbarhed og smag.

Syltede rødbeder er konserveret og smagsforbedret i en lage af eddike, sukker, salt og evt. andre krydderier.

Agurker henkoges i en eddikelage. 

Af krydderier til lage er sukker, peber, enebær, koriander, laurbær, timian osv. 

Fra gammel tid af har man konserveret ved henkogning, saltning, røgning og tørring. Først i nyere tid har nedfrysning været en praktisk mulighed. Frysetørring er en nyere proces. Man kan konservere fødevarer i en lage, der samtidig er smagsforbedrende.

Hovedingredienserne i lager kan være salt, eddike, olivenolie og alkohol (fx rom i »Rumtopf«, rompot med konserverede frugter og bær). 

Sproghistorisk set kommer ordet lage af tysk Lake (saltlage til konservering). Denne betydning er blevet udvidet til nu at betyde alle væsker til konservering eller smagsforbedring af madvarer.

Referencer  

Madlavning
Sovse
Konservering af madvarer
El Museo del Oro

El Museo del Oro (på dansk Guldmuseet) er et museum, der ligger i Colombias hovedstad Bogotá, der blev grundlagt i 1939. Museet rummer en samling af præcomumbiansk guld og andre metallegeringer, som Tumbaga, og det rummeer den største samling af guldgenstande i verden i sine udstillingslokaler på anden og tredje sal. Derudover findes keramik, sten, skaller, træ og tekstilgenstande fremstillet af de oprindelige indbyggere i landet inden den spanske erobring af Amerika.

Museet er en af de mest besøgte turistattraktioner i landet med omkring 500.00 besøgende om året.

Referencer

Eksterne henvisninger 
 

Museer i Colombia
Bogotá
Museer etableret i 1939
UEFA Champions League 2020-21

UEFA Champions League 2020-2021 var den 66. sæson af UEFA Champions League, arrangeret af UEFA. Det var den 29. sæson, siden turneringen blev omdøbt fra Mesterholdenes Europa Cup til UEFA Champions League.

Chelsea besejrede Manchester City 1–0 i finalen, der blev spillet på Estádio do Dragão i Porto i Portugal. Finalen skulle oprindelig være spillet på Atatürk Olympiske Stadion i Istanbul i Tyrkiet, men blev flyttet p.g.a. Covid-19 epidemien.

FC Bayern München var de forsvarende mestre, efter at holdet vandt UEFA Champions League 2019-20 over Paris Saint-Germain F.C. i Lissabon. Sejren var klubbens sjette i turnerings historie.

Champions League og coronavirusset 
Denne sæsons Champions League er påvirket af den coronapandemi, der for alvor brød ud i foråret 2020. Alle nationale og internationale turneringer blev forsinket eller udskudt, og dette påvirkede også denne sæsons turneringer, der generelt kom noget senere i gang, end det normalt er tilfældet for CL-turneringerne. Der blev også foretaget formelle ændringer i strukturen samt i forhold til de enkelte kampe.

Ændringerne foretaget til denne sæson:

 Man må foretage 5 udskiftninger i løbet af en kamp
 Spillertruppen udvides til 23
 Kvalifikationsrunderne til gruppespillet bliver spillet over én kamp; de afgørende opgør om deltagelse i gruppespillet blev dog som normalt spillet over to kampe

Derudover var der fra begyndelsen af turneringen store restriktioner for tilskuere til kampene, idet kampene enten blev spillet helt uden tilskuere eller med et stærkt begrænset antal tilskuere. Præsidenten for UEFA Aleksander Čeferin udtalte i august, at han var optimistisk angående tilladelsen af tilskuere til kampene og så frem til, at man i løbet af 2021 ville kunne afholde kampe med tilskuere og uden begrænsende restriktioner.

Indledende runde 
Alle kampene skulle spilles på Centre Sportif de Colovra i Nyon, Schweiz, henholdsvis 8. august (semifinalerne) og 11. august 2020 (finalen).

|+Semifinale runde

|}

|+Finale runde

|}

Kvalifikationsrunder

Første kvalifikationsrunde 
Kampene blev spillet 18. og 19. august 2020. 

|}

Anden kvalifikationsrunde 
Kampene blev spillet 25. og 26. august 2020.

|+Mesterskabssporet

|}

|+Ligasporet

|}

Tredje kvalifikationsrunde 
Kampene blev spillet 15. og 16. september 2020.

|+Mesterskabssporet

|}

|+Ligasporet

|}

Playoff-runde 
De første kampe blev spillet 22. og 23. september og returkampene 29. og 30. september 2020.

|+Mesterskabssporet

|}

|+Ligasporet

|}

Gruppespil

Gruppe A

Gruppe B

Gruppe C

Gruppe D

Gruppe E

Gruppe F

Gruppe G

Gruppe H

Se også 
 UEFA Women's Champions League 2020-21

Referencer 

2020-21
Fodbold i 2020
Fodbold i 2021
Marianne Jørgensen (forfatter)

Marianne Jørgensen (født 1966) er en dansk forfatter, foredragsholder, samt klummeskribent på Landbrugsavisen.

Jørgensen er oprindeligt uddannet lærer. Hun er gift med Henry Jørgensen og har tre børn.

Bibliografi

Turbine Forlaget 
 Petras Ko (2006)
 Signe-Maries Høne (2006)
 Sigurds Traktor (2007)
 Py får Føl (2009)
 Sine og Ósk
 Hiv ind, Jesper
 Børn, bøvl og bigballer (2018)

Hovedland 
 Landsby (noveller, 2006)
 Den dag, jeg slog min hund ihjel (noveller, 2008)
 Bondefanget (roman, 2010)
 Fællesspisning (noveller, 2011)
 Bondeanger (roman, 2014)
 De Tavse Vidner (roman, 2015)
 Gudruns Arv (roman, 2018)
 Pælsjærgerinden (roman, 2020)

Novelleforfattere fra Danmark
Børne- og ungdomsbogsforfattere fra Danmark
Nils Ferlin

Nils Johan Einar Ferlin, født 11. december 1898 i Karlstad, død 21. oktober 1961 på Samariterhemmet i Uppsala, var en svensk digter. Ferlin anses for at være den førende skikkelse i sin tid blandt Klarabo-hjemmene i Stockholm.

Biografi 
Nils Ferlin blev født i Karlstad i Värmland, hvor hans far arbejdede for avisen Nya Wermlands-Tidningen. I 1908 flyttede familien til Filipstad, og faren startede sin egen avis. Hans far døde dog kun et år senere, og familien måtte flytte til enklere levevilkår i industriområdet, så Nils kunne fortsætte sin skolegang indtil han var 16 år gammel.

Ferlin havde også en kort karriere som skuespiller. Han debuterede som 17-årig i Salomé af Oscar Wilde og fortsatte i en rejsende teatergruppe. Han var også en af eleverne på Elin Svenssons teaterskole i Stockholm.

I 1947 optrådte han - i rollen som sig selv - i filmen Sången Om Stockholm.

Selvom mange af Ferlins digte er melankolske, indeholder de også meget humor. Flere af dem er sat til musik og blev tidligt populære, såsom "Valsmelodi", som er et angreb på musikindustrien. Han solgte over 300.000 digtsamlinger i løbet af sin levetid og beskrives stadig som en populær digter i Sverige. Han kan også tælles blandt "Klarabohemerna" ("Bröderna i Klara"), indvandrere arbejderforfatterforfattere, der boede i Klarakvarteren i Stockholm i første halvdel af det 20. århundrede.

Mindesmærker 
Der er flere statuer af Nils Ferlin i Sverige: en i Filipstad, hvor han er afbildet, der sidder på en bænk, en på torvet i Karlstad, der viser ham stående på et bord, og en ved Klara kirke i Stockholm, hvor digteren tænder en cigaret.

Digtsamlinger 

 1930 - En döddansares visor
 1933 - Barfotabarn
 1938 - Goggles
 1944 - Med många kulörta lyktor
 1951 - Kejsarens papegoja
 1957 - Från mitt ekorrhjul
 1962 - En gammal cylinderhatt

Berømte viser 

 När Skönheten Kom Till Byn (musik af Lille Bror Söderlundh)
 En Valsmelodi (musik af Lille Bror Söderlundh)
 Den Stora Kometen
 En Liten Konstnär
 I Folkviseton
 Får Jag Lämna Några Blommor
 Nasarevalsen

Priser (udpluk) 

 1942 - Gustaf Fröding-stipendiet
 1950 - De Nilos Stora Pris
 1950 - Boklotteriets stipendium
 1955 - Bellmanpriset

Referencer 

Poesi
Digtere fra Sverige
Forfattere fra Sverige
Totta Näslund

Erik Torsten "Totta" Näslund, født 1. april 1945 i Sandviken, død 19. juni 2005 i Göteborg, var en svensk musiker og skuespiller.

Biografi 
Näslund blev født i Sandviken men voksede op i Köpmanholmen udenfor Örnsköldsvik og bosatte sig i 1970 i Göteborg. Han blev bemærket som musiker under "proggvåren", da han først var i Nynningen og derefter i Nationalteatern. Han var også en af frontfigurerne i Tältprojektet. Efter proggen var han aktiv som bluesartist i Totta's bluesband. Näslund fik sin store berømmelse blandt de brede masser af mennesker med sine soloplader lavet efter 1995.

Näslund døde i 2005 på Östra sjukhuset i Göteborg af kræft, kort efter en sidste tur til Hibbing, Minnesota. Det er her, Bob Dylan voksede op fra syv år. Näslunds sidste indspillede album var Dylan, et album med fortolkninger af Bob Dylan på svensk, som han indspillede sammen med Mikael Wiehe, og som blev udgivet posthumt i 2006. Håkan Lahger, der skrev bogen Dylan - en kärlekshistoria, beskriver Näslund som Sveriges førende Dylan-fortolker.

I 2006 kom hyldestalbummet Bra dagar – en skiva till Totta med deltagelse af kunstnere som Dan Hylander, Plura, Mauro Scocco, Jenny Silver, Tomas Andersson Wij, Mikael Wiehe og Nisse Hellberg. Totta Näslund er begravet i Västra kyrkogården i Göteborg.

Diskografi

Nynningen 

 1973 - För Full Hals
 1974 - 1974

Nationalteatern 

 1978 - Barn Av Vår Tid
 1980 - Rövarkungens Ö
 1987 - Peter Pan
 1988 - Nationalteaterns Greatest Hits (opsamling)
 1991 - Nationalteaterns Rockorkester live
 2002 - En Samling 1972-80 (opsamling)

Med Tomas Forsell 

 1980 - Nya Tider

Totta's Bluesband 

 1981 - Live At Renströmska
 1983 - Saturday Night Boogie Wwoogie
 1985 - Combination Boogie
 1986 - Totta's Bluesband
 1988 - Compilation Boogie 1981-1986 (opsamling)
 2003 - Sitting On The Top Of The World (opsamling)

Totta & Hot'n'Tots 
1989 - Totta & Hot'n'Tots featuring Spencer Bohren

Solo 

 1995 - Totta
 1996 - Totta 2 - Hjärtats Slutna Rum
 1999 - Totta 3 - En Dåre Som Jag
 2001 - Totta 4 - Duetterna
 2002 - Totta 5 - Turnén
 2002 - Totta 6 - Bortom Månen Och Mars
 2004 - Totta 7 - Soul På Drift
 2005 - Totta 8 - Greatest Hits - Bättre Begagnat
 2006 - Dylan (med Mikael Wiehe)

Filmografi 

 1982 - Målaren
 1983 - The Blues of Köpmanholmen (dokumentar)
 1984 - Taxibilder
 1984 - Tryggare Kan Ingen Vara...
 1986 - Älska Mej
 1988 - Som Man Ropar
 1992 - Blueprint
 1997 - Vildängel

Referencer

Eksterne henvisninger 
 
 

Bluesmusikere
Sangere fra Sverige
Skuespillere fra Sverige
Personer døde af kræft
Brezno (distrikt)

Brezno Distrikt (okres Brezno) er et distrik i regionen  Banská Bystrica i det centrale Slovakiet. Den blev etableret i  1923 og den nuværende afgrænsning er fra  1996.

Kommuner
Bacúch
Beňuš
Braväcovo
Brezno
Bystrá
Čierny Balog
Dolná Lehota
Drábsko
Heľpa
Horná Lehota
Hronec
Jarabá
Jasenie
Lom nad Rimavicou
Michalová
Mýto pod Ďumbierom
Nemecká
Osrblie
Podbrezová
Pohorelá
Pohronská Polhora
Polomka
Predajná
Ráztoka
Sihla
Šumiac
Telgárt
Valaská
Vaľkovňa
Závadka nad Hronom

Kilder og henvisninger

Distrikter i Slovakiet